CELEX: 32012D0243(01)
Language: bg
Date: 2012-03-08 00:00:00
Title: 2012/243/ЕС: Решение на Съвета от 8 март 2012 година за сключването на Меморандум за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество и за определяне на процедурните механизми, свързани с него

8.5.2012   
            
            
               BG
            
            
               Официален вестник на Европейския съюз
            
            
               L 121/16
            
         РЕШЕНИЕ НА СЪВЕТА
   от 8 март 2012 година
   за сключването на Меморандум за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество и за определяне на процедурните механизми, свързани с него
   (2012/243/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 6, буква а), член 218, параграф 7 и член 218, параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               Комисията е договорила Меморандум за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество („меморандум за сътрудничество“) в съответствие с мандата, приет от Съвета на 17 декември 2009 г. за упълномощаване на Комисията да започне преговори.
            
         
               (2)
            
            
               Меморандумът за сътрудничество беше подписан от името на Съюза на 4 май 2011 г. и започна да се прилага временно от тази дата, при условие за евентуалното му сключване на по-късна дата.
            
         
               (3)
            
            
               Меморандумът за сътрудничество следва да бъде сключен от името на Съюза.
            
         
               (4)
            
            
               Необходимо е да бъдат определени процедурни механизми за участието на Съюза в Съвместния комитет, създаден с Меморандума за сътрудничество, за разрешаването на спорове, за приемането на допълнителни приложения, както и за изменението на приложенията към Меморандума,
            
         ПРИЕ НАСТОЯЩОТО РЕШЕНИЕ:
   Член 1
   Меморандумът за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество се одобрява от името на Съюза (1).
   Член 2
   Председателят на Съвета е оправомощен да определи лицето(лицата), упълномощено(и) да извърши(ат) уведомяването, предвидено в член 9, параграф 9.2 от Меморандума за сътрудничество.
   Член 3
   Съветът определя позицията, която Съюзът следва да вземе в съвместния комитет, създаден съгласно член 7, параграф 7.1 от Меморандума за сътрудничество („съвместния комитет“) по отношение на приемането на нови приложения към Меморандума и изменения на приложенията към Меморандума, съгласно посоченото в член 7, параграф 7.3, буква в) от Меморандума.
   Член 4
   1.   След консултация със специалния комитет, назначен от Съвета, и като вземе изцяло предвид неговото становище, Комисията определя позицията, която Съюзът следва да вземе в съвместния комитет по отношение на решенията, посочени в член 7, параграф 7.3, букви а), б) и в), по отношение на работните договорености, и решенията, посочени в член 7, параграф 7.3, букви г) и д) от Меморандума за сътрудничество.
   2.   След консултация със специалния комитет, посочен в параграф 1, Комисията може да предприеме всички необходими действия съгласно членове 4 и 5 от Меморандума за сътрудничество.
   3.   Съюзът се представлява в съвместния комитет от Комисията, подпомагана от представители на държавите-членки.
   4.   Комисията представлява Съюза в консултациите съгласно член 8 от Меморандума за сътрудничество.
   Член 5
   Настоящото решение влиза в сила в деня на неговото приемане.
   
      Съставено в Брюксел на 8 март 2012 година.
      
         
            За Съвета
         
         
            Председател
         
         M. BØDSKOV
      
   
   
      (1)  Меморандумът за сътрудничество е публикуван в ОВ L 232, 9.9.2011 г., стр. 2 заедно с решението за подписване.